b'\n_START_ARTICLE_\nEka Mets\xc3\xa4vuori\n_START_PARAGRAPH_\nErkki (Eka) Mets\xc3\xa4vuori (s. 1938) on suomalainen urheilusukeltaja, faktori, tuotep\xc3\xa4\xc3\xa4llikk\xc3\xb6 ja tietokirjailija. H\xc3\xa4n on kirjoittanut useita Turun saaristoa k\xc3\xa4sittelevi\xc3\xa4 kirjoja._NEWLINE_Graafista alaa opiskellut ja Vaasassa asunut Eka Mets\xc3\xa4vuori tutustui sukeltamiseen saksalaisen Hans Hassin kirjojen perusteella. H\xc3\xa4n p\xc3\xa4\xc3\xa4si mukaan Delfin ry:n toimintaan Vaasassa ja oli my\xc3\xb6hemmin mukana Suomen Urheilusukeltajain Liiton toiminnassa yst\xc3\xa4v\xc3\xa4ns\xc3\xa4 Vesa Erosen kanssa.'